8.6.2022
DA
Den Europæiske Unions Tidende
C 224/9 Tirsdag den 23. november 2021
Hjælp til idrætten med henblik på at opnå en vellykket genopretning 66. insisterer på behovet for støttemekanismer og øremærkede finansieringsmekanismer for at få idrætssektoren tilbage på sporet i kølvandet på covid-19, herunder ved hjælp af nationale støttefonde, genopretnings- og resiliensfaciliteten og EU’s strukturfonde; 67.
glæder sig over, at nogle medlemsstater har medtaget idræt i deres nationale genopretnings- og resiliensplaner;
68. opfordrer Kommissionen til i sin vurderingsrapport om gennemførelsen af genopretnings- og resiliensfaciliteten at fremlægge data om idrætsrelaterede investeringer og reformer, som skal forelægges for Parlamentet og Rådet i 2022; 69. glæder sig over det højere budget til idræt under det nuværende Erasmus+-program og støtter yderligere synergier mellem fonde og programmer såsom EU4Health og LIFE; understreger, at det i den forbindelse er afgørende at fjerne alle hindringer i ansøgningsprocessen på nationalt plan for at gøre bedre brug af disse redskaber til at støtte genopretningen inden for idræt; 70.
beklager manglen på en udtrykkelig henvisning til idræt i forordningen om EU4Health-programmet;
71. opfordrer indtrængende EU's institutioner til at sikre en betydelig forøgelse af budgettet til breddeidræt under Erasmus+-programmet i den næste finansielle programmeringsperiode; 72. understreger behovet for yderligere at øge finansieringen af idræt, også ud over Erasmus+-programmet, på en målrettet måde med fokus på idrættens sociale dimension, navnlig for så vidt angår breddeidræt; 73. fremhæver vigtigheden af de forberedende foranstaltninger og pilotprojekter på idrætsområdet, som tilvejebringer yderligere finansiering til breddeidræt og giver lovende resultater; 74. opfordrer Kommissionen til at øge antallet af godkendte pilotprojekter og forberedende foranstaltninger på idrætsområdet; 75. fremhæver behovet for at støtte sportsturisme som et af midlerne til at sætte skub i genopretningen af og modstandsdygtigheden i idrætssektoren efter covid-19; 76. minder om betydningen af at beskytte traditionelle idrætsgrene og fremme dem med tilstrækkelig finansiering som en del af den europæiske kulturarv og den regionale identitet; 77. opfordrer de nationale, regionale og lokale myndigheder til at anerkende den centrale rolle, som idræt og fysisk aktivitet spiller på områder som byfornyelse, turisme og territorial samhørighed, og til at tilskynde til relevante investeringer under EU’s samhørighedspolitik, særligt med hensyn til investeringer fra Den Europæiske Socialfond Plus og Den Europæiske Fond for Regionaludvikling og genopretnings- og resiliensfaciliteten; 78. opfordrer Kommissionen til at tilskynde til, at REACT-EU-finansiering anvendes til projekter vedrørende sportsinfrastruktur, forudsat at den er bæredygtig, bidrager til langsigtet økonomisk genopretning og støtter turisme; 79. henleder Kommissionens og forvaltningsmyndighedernes opmærksomhed på den vigtige rolle, som små idrætsklubber og -foreninger spiller, og fremhæver manglen på menneskelige og materielle ressourcer til deres rådighed med henblik på at få adgang til EU-finansiering og målrettet støtte; 80. opfordrer medlemsstaterne til at overveje at anvende den lavest mulige momssats på idrætssektoren som et af redskaberne til at lette adgangen til dens tjenester i kølvandet på covid-19; 81. opfordrer Kommissionen til sammen med alle relevante interesserede parter, herunder civilsamfundet, arbejdsmarkedets parter og offentlige myndigheder, at udvikle en metode til at definere kriterierne for måling og overvågning af idrætsrelaterede projekters sociale indvirkning, og til regelmæssigt at ajourføre og fremlægge data for de samfundsmæssige indvirkninger af idræt; 82. opfordrer indtrængende Kommissionen og medlemsstaterne til regelmæssigt at ajourføre og fremlægge data om idrættens økonomiske indvirkninger;